Universitas Islam Negeri Sunan Kudus

Universitas Islam Negeri (UIN) Sunan Kudus otabâ UIN Sunan Kudus, sè sabelluna anyama IAIN Kudus, panèka Perguruan Tinggi Agama Islam Negeri è Kudus, provinsi Jhâbâ Tengnga, Indonèsia. UIN Sunan Kudus èpaddhek adhâsaraghi dâ' Sorat Kapotosan Prèsidèn Nomor 11 Tanggal 21 Maret 1997 sè teppa' kalabân Tanggal 12 Dzulqaidah 1417 H.

 Asal-osolla 
Masa Rintisan

Èbâdâna IAIN Kudus tak bisa èpèsa dâri sajârâ èpadhâddhina Perguruan Tinggi Agama Islam Negeri è Indonesia, iyâ arèya Institut Agama Islam Negeri. Selaèn jârèya, bâdâna IAIN dhibi' tak' pèsa dâri pasang-shoru'na pèrrangan Islam è Indonesia, otamana è dâlem bhidhang Dakwah Islamiyah.

Sajârâ ampon nyathet jhâ' karajâan Islam sè kapèng sèttong è Polo Jhâbhâ bâdâ è Demak, sè èkènallè kalabân Karajâan Islam Demak. Asarèng kajayaan Karajâan Islam kasebbut, odhi' pan-barampan Wali sè kaghungan pangkadhân tèngghi bân rajâ jhâsana dâlem nyèyarraghi sarta malèbâr aghâma Islam è Nusantara, otamana è Polo Jhâbhâ, lebbi otama polè è dâèra tèmor pèsèsèr dâjâ Jhâbhâ Tengnga. È dâlem pan-bârâmpan Wali kasebbhut bâḍâ sangang (9) orèng sè kalonta bân duwâ' è antarana bâdâ è Kudus, iyâ arèya Syaikh Ja'far Shodiq (Sunan Kudus) bân Raden Umar Said (Sunan Muria). Kalabân kadi ghâpanèka, Jhâbâ Tengnga bâgiyân dâjâ lambâ' pèrnana daddi posatt pangajhiyân bân panyebbhâran aghâma Islam.

È bâkto pamarèntana Republik Indonesia apusat è Yogyakarta (1949), Pamarènta madhâddhi perguruan tèngghi sè ènyamaè Universitas Gajah Mada sè asalla panèka perguruan tinggi swasta, sè èmaksod dâ' golongan nasional. Dhinèng dâ' golongan Islam èpadhâddhi Perguruan Tinggi Agama Islam Negeri (PTAIN) sè èkala' dâri Fakultas Agama Universitas Islam Indonesia sè nyatana panèka perguruan tinggi swasta.

È dâlem prosès satorossa, è taon 1960 PTAIN è Yogyakarta bân Akademi Dinas Ilmu Agama (ADIA) è Jakarta èpadhâddhi sèttong daddi Institut Agama Islam Negeri (IAIN), kalabân nyama al-Jami'ah al-Islamiyah al-Hukumiyah. IAIN sè asalla coma bâdâ è Yogyakarta, pas malèbar daddi 14 IAIN sè nyebbhâr è sèluru Indonèsia.

È taon 1963 Yayasan Kesejahteraan Daerah (YKD) Kudus madhâddhi Perguruan Tinggi Ilmu Ekonomi sè samangkèn daddi Universitas Muria Kudus, bân Perguruan Tèngghi Aghâma Islam sè pas ḍhaddi Fakultas Tarbiyah sè sacara operasional noro' dâ' IAIN Sunan Kalijaga. Satorossa è taon 1969 èpadhhek jhughân Fakultas Ushuluddin. È dâlem kabhângon nika, è tanggal 6 April 1970 adhâsaraghi dâ' Sorat Kapotosan Mentèri Aghâma Nomor 30 Taon 1970 Fakultas Ushuluddin èpadhâddhi naghiri. Asarèng bân jârèya, Fakultas Tarbiyah ètarèk ḍâ' IAIN Walisongo Semarang bân Fakultas Ushuluddin pagghun è Kudus daddi Fakultas Dâèra dâri IAIN Walisongo Semarang. Pas para dhermawan, akadhi BAPENI, pamarènta dâèra, tokoh aghâma bân masyarakat sarta industri roko' marèngè tana wakaf kaangghuy Fakultas Ushuluddin IAIN Walisongo sè bâdâ è Kudus.

 Sombher